CELEX: 62018CA0305
Language: et
Date: 2019-05-08 00:00:00
Title: kohtuasi C-305/18: Euroopa Kohtu (kuues koda) 8. mai 2019. aasta otsus (Tribunale Amministrativo Regionale per il Lazio eelotsusetaotlus — Itaalia) — Verdi Ambiente e Società (VAS) — Aps Onlus, Movimento Legge Rifiuti Zero per l’Economia Circolare Aps versus Presidenza del Consiglio dei Ministri jt (Eelotsusetaotlus — Keskkond — Direktiiv 2008/98/EÜ — Jäätmete taaskasutamine või kõrvaldamine — Sellise jäätmete käitlemise integreeritud süsteemi loomine, mis tagaks riikliku omavarustatuse — Põletusrajatiste ehitamine või olemasolevate rajatiste võimsuse suurendamine — Põletusrajatiste kvalifitseerimine „suure riikliku tähtsusega strateegilisteks infrastruktuurideks ja käitisteks“ — Jäätmehierarhia põhimõtte järgimine — Direktiiv 2001/42/EÜ — „Keskkonnamõju hindamise“ vajadus)

8.7.2019   
            
            
               ET
            
            
               Euroopa Liidu Teataja
            
            
               C 230/17
            
         
      Euroopa Kohtu (kuues koda) 8. mai 2019. aasta otsus (Tribunale Amministrativo Regionale per il Lazio eelotsusetaotlus — Itaalia) — Verdi Ambiente e Società (VAS) — Aps Onlus, Movimento Legge Rifiuti Zero per l’Economia Circolare Aps versus Presidenza del Consiglio dei Ministri jt
      (kohtuasi C-305/18) (1)
      
      (Eelotsusetaotlus - Keskkond - Direktiiv 2008/98/EÜ - Jäätmete taaskasutamine või kõrvaldamine - Sellise jäätmete käitlemise integreeritud süsteemi loomine, mis tagaks riikliku omavarustatuse - Põletusrajatiste ehitamine või olemasolevate rajatiste võimsuse suurendamine - Põletusrajatiste kvalifitseerimine „suure riikliku tähtsusega strateegilisteks infrastruktuurideks ja käitisteks“ - Jäätmehierarhia põhimõtte järgimine - Direktiiv 2001/42/EÜ - „Keskkonnamõju hindamise“ vajadus)
      (2019/C 230/20)
      Kohtumenetluse keel: itaalia
      
         Eelotsusetaotluse esitanud kohus
      
      Tribunale Amministrativo Regionale per il Lazio
      
         Põhikohtuasja pooled
      
      
         Kaebajad: Verdi Ambiente e Società (VAS) — Aps Onlus, Movimento Legge Rifiuti Zero per l’Economia Circolare Aps
      
         Vastustajad: Presidenza del Consiglio dei Ministri, Ministero dell’Ambiente e della Tutela del Territorio e del Mare, Regione Lazio, Regione Toscana, Regione Lombardia
      
         Menetluses osales: Associazione Mamme per la Salute e l’Ambiente Onlus, Comitato Donne 29 Agosto
      
         Resolutsioon
      
      
                  1.
               
               
                  Euroopa Parlamendi ja nõukogu 19. novembri 2008. aasta direktiivi 2008/98/EÜ, mis käsitleb jäätmeid ja millega tunnistatakse kehtetuks teatud direktiivid, artiklis 4 väljendatud jäätmehierarhia põhimõtet — koostoimes sama direktiivi artikliga 13 — tuleb tõlgendada nii, et sellega ei ole vastuolus niisugused liikmesriigi õigusnormid, nagu on kõne all põhikohtuasjas, milles käsitatakse jäätmepõletusrajatisi „suure riikliku tähtsusega strateegiliste infrastruktuuride ja käitistena“ niivõrd, kuivõrd need õigusnormid on kooskõlas direktiivi muude sätetega, mis näevad ette konkreetsemad kohustused.
               
            
                  2.
               
               
                  Euroopa Parlamendi ja nõukogu 27. juuni 2001. aasta direktiivi 2001/42/EÜ teatavate kavade ja programmide keskkonnamõju hindamise kohta artikli 2 punkti a, artikli 3 lõiget 1 ja artikli 3 lõike 2 punkti a tuleb tõlgendada selliselt, et niisugune riigisisene õigusnormistik, nagu on kõne all põhikohtuasjas, mis koosneb alusaktist ja rakendusaktist ning milles suurendatakse olemasolevate jäätmepõletusrajatiste võimsust ja nähakse ette uute seda liiki rajatiste ehitamine, kuulub mõistepaari „kavad ja programmid“ alla kõnealuse direktiivi tähenduses, juhul kui sellel võib tõenäoliselt olla oluline keskkonnamõju ja seega tuleb selle keskkonnamõju eelnevalt hinnata.
               
            
         (1)  ELT C 268, 30.7.2018.